**INGLISE KEEL A-võõrkeel**

**II KOOLIASTE**

**I Õppe- ja kasvatuseesmärgid**

5. klassi A-võõrkeele õpetusega taotletakse, et õpilane:

1) saab hakkama lihtsamat tüüpi kirjutamis-, kuulamis- ja lugemisülesannetega;
2) kasutab õpitud sõnavara nii tunnis suhtlemisel kui võimalusel väljaspool kooli;
3) omandab erinevaid võõrkeele õppimiseks vajalikke õpistrateegiaid, mis võimaldavad tal edaspidi iseseisvalt töötada;

4) huvitub võõrkeelte õppimisest ja näeb selles võimalust oma silmaringi laiendamiseks;

5) huvitub õpitavat keelt kõnelevatest maadest ja nende kultuurist ning omandab oskuse märgata ja väärtustada erinevate kultuuride eripära;

6) kinnistab oskusi edaspidiseks võõrkeeleõppeks ning oma keeleoskuse pidevaks täiendamiseks;

7) oskab kasutada eakohaseid võõrkeelseid teatmeallikaid (nt teatmeteosed, sõnaraamatud, internet), et leida vajalikku infot ka teistes valdkondades ja õppeainetes.

**II Lõiming**

Inglise keele ainekava arvestab teadmisi, mida õpilane saab õpitava keele maa ja kultuuri kohta teiste ainevaldkondade kaudu. Inglise keele tundides kasutatavad materjalid täiendavad teadmisi, mida õpilane omandab teistes õppeainetes, andes õpilasele keelelised vahendid erinevate valdkondadega seonduvate teemade käsitlemiseks.

Inglise keele oskus võimaldab muu hulgas õppijale ligipääsu lisateabeallikatele (teatmeteosed,

võõrkeelne kirjandus, internet jt), toetades sel moel materjali otsimist mõne teise õppeaine jaoks.

Inglise keele õppekava lõimub eeskätt järgnevate ainetega: emakeel ja kirjandus, teised õpitavad võõrkeeled, ajalugu ja ühiskonnaõpetus, geograafialoodusõpetus ja bioloogia, inimeseõpetus, muusika ja kunstiõpetus, infotehnoloogia ja matemaatika.

**III Õppeainete ajaline maht**

4 tundi nädalas

**AinekavA**

**5. klass**

**1. Õppe-ja kasvatuseesmärgid**.

Inglise keele kui A-võõrkeele õpetusega taotletakse 5. klassis, et õpilane:

1) tunneb jätkuvat huvi inglise keele ning seda kõnelevate maade kultuuriloo vastu;
 on omandanud mõningaid teadmisi inglise keelt kõnelevate maade kultuuri, geograafia jms kohta;

2) kinnistab ja laiendab 4. klassis omandatud teadmisi ja oskusi;
3) omandab vajalikud keelendid läbi erinevate töömeetodite (paaris- ja rühmatöö, rollimäng,
 intervjuu, dramatiseering jms);
4) arendab lugemise kaudu iseseisva mõtlemise ja analüüsi võimet, oskab loetust leida olulist ning
 seda edasi anda;
5) kasutab käsitletud sõnavara suhtlemisel;
6) õpib leidma vajalikku infot teatmeteostest ja internetist, kasutama kakskeelseid sõnastikke;
7) kasutab keele õppimisel kaasaegseid meediaid: televisiooni; videotehnikat; arvutit, s.h. internetti;

8) töötab iseseisvalt, paaris ja rühmas;

9) kinnistab õpitud ja omandab uusi õpistrateegiaid.

10) saavutab 5.klassi lõpuks taseme A1.2.

**2. Õppeaine sisu.**

* 1. **Teemad ja alateemad.**

**Mina, perekond, kodu, sõbrad, sugulased, jm pereeluga seonduv.** Isiksuse kirjeldamisega seonduv (nt nimi, vanus, kehaosad, rõivad, välimus, haigused, iseloom, huvid, elukoht, elukutse, tegevused), kodu ja koduümbrusega seonduv (nt sisustus, oma tuba, igapäevased tööd ja tegemised kodus ja aias, asjad, lemmik- ja taluloomad, tähtpäevade tähistamine).

**Keskkond, elukoht, Eesti.** Loodus, ilmastik, aastaajad, kuud, metsloomad, keskkonnakaitse.

**Riigid ja nende kultuur.** Wales’i, Põhja-Iirimaa, Šotimaa ja Inglismaa lühitutvustus; tähtsamad pühad, kultuuritavad; tuntumate maailmariikide nimed, rahvad ja keeled.

**Õppimine, igapäevased tegevused.** Koolisõnavara (koolipäev, õppeained/lemmikained, õppevahendid, kellaajad, päevakava), nädalapäevad, kuud ja kuupäevad, aastaajad, söömine (hügieeni- ja toitumisharjumused, söögikorrad, söögid-joogid, viisakas söögilauavestlus), tee juhatamine, sõiduvahendid ja nendega liikumine, ost/müük, reisimisega seotud sõnavara.

**Vaba aeg.** Huvid ja erinevad vaba aja veetmise viisid (spordialad, kollektsioneerimine, pillimäng, muud mängud, arvutisõnavara, teater/kino/televisioon/lugemine jne) ning oskused, suvised ja talvised tegevused õues ja toas.

* 1. **Keelestruktuurid**

Kordab ja kinnistab varasemalt õpitud teemasid ja struktuure (vt 3.-4.klassi ainekava). Lisanduvad järgmised alateemad:

**Artikkel**: nullartikkel;

**Omadussõna**: kesk- ja ülivõrre (*as…as, more..than*), erandid *(nt. good-better).*

**Asesõna**: umbmäärased asesõnad *(some, any, no)* ja nende liitvormid *(somebody, anything, nobody)*

**Tegusõna**: lihtminevik (Past Simple) – jaatav, eitav, küsiv vorm; reeglipärased ja ebareeglipärased tegusõnad (2 põhivormi).

**Määrsõna**: aega, kohta, sagedust, olevikku ja minevikku eristavad määrsõnad.

**Eessõnad ja sidesõnad**: enamkasutatavad ees- ja sidesõnad.

**Lauseõpetus**: sõnajärg küsilauses, jutustavas lauses.

* 1. **Arendatavad oskused.**

KUULAMISEL:

\* süvendab 4. klassis õpitud oskusi;

\* saab aru õpitud sõnavara ulatuses tekstidest, lauludest, luuletustest;

\* püüab mõista konteksti abil neis esinevaid üksikuid tundmatuid sõnu;

\* eristab vestluses olevate erinevate inimeste kõnet;

\* õpib sihipäraselt (teatud eesmärgi või ülesandega) kuulama (selektiivne, globaalne);

\* õpib teksti mõistmiseks ära kasutama mitteverbaalsete elementide olemasolu (tausthelid,
 kõnelejate arv);

\* õpib teksti mõistmisel ära kasutama kõnelejate hääletooni ja intonatsiooni;

\* õpib eristama kuulatavast tekstist vajalikku informatsiooni.

LUGEMISEL:

\* süvendab 4. klassis õpitut:

\* saab aru kirjalikest tööjuhenditest;

\* saab aru tuttava sõnavaraga tekstidest;

\* oskab õige intonatsiooni, rõhu ja rütmiga lugeda õpitud dialooge, jutte, luuletusi;

\* oskab leida tekstist olulist (globaalne lugemine)

\* õpib sõnade või keelendite mõistmiseks kasutama piltide, konteksti või sõnaraamatu abi;

\* õpib oluliste kohtade eristamist tekstis.

KÕNELEMISEL:

\* süvendab ja laiendab 4. klassis õpitut:

\* püüab kõiki võõrhäälikuid korrektselt hääldada;

\* oskab vastata küsimustele õpitud temaatika piires;

\* oskab õpitud sõnavara piires rääkida igapäevastest tegevustest;

\* oskab esitada küsimusi õpitud teemade piires;

\* oskab kasutada õpitud fraase õige intonatsiooniga;

 \* õpib suhtlema õpitud temaatika piires.

KIRJUTAMISEL:

\* süvendab 4. klassis õpitut:

\* õpib kirjutama õpitavaid sõnu ja keelendeid ning vajadusel neid kontrollima (õpiku,
 sõnastiku abil);

 \* õpib vajaliku sõna leidmist (sõnastik, internet)

 \* õpib kirjutama lihtsaid lühijutukesi, e-maile, kirju; teateid; küllakutseid; ankeetide täitmist jne.

 \* kirjutab etteütlusi ja teeb kokkuvõtteid loetud tekstidest.

**2.4 Lõimumine teiste ainetega.**

\* Emakeel ja kirjandus: sõnaliigid (nn nimisõna, tegusõna, asesõna, omadussõna), lause;
 kirjanikud, teosed;

 \* matemaatika – põhiarvud, järgarvud, matemaatilised tehted;

\* geograafia – riigid maailmas, pealinnad, Eesti, riikide suurus, rahvastiku arv, Euroopas räägi-
 tavad keeled; reisimine;

\* muusika ja kunst – muusika/kunst kui hobi, muusikud, laulud, kunstnikud; pildikirjeldused,
 muusikaliigid ja muusikainstrumendid;

\* loodusõpetus – loodus Eestis ja inglise keelt kõnelevates maades; loomad ja taimed; ilmastik;

\* sport – sport kui vabaajategevus, spordialad, kuulsad sportlased;

\* teised võõrkeeled: võrdlev grammatika; traditsioonide võrdlus; sõnaloome;

\* ajalugu – sündmused, suurkujud; inglise keelt kõnelevate maade tähtsündmused; valitsejad.

**2.5. Läbivad teemad**

Võõrkeelte valdkonna ained kajastavad erinevates kooliastmetes õpieesmärke ja teemasid, mis toetavad õpilase algatusvõimet, mõtteaktiivsust ning läbivate teemade omandamist, kasutades selleks sobivaid võõrkeelseid (autentseid) alustekste ning erinevaid pädevusi arendavaid töömeetodeid.

Eelkõige on läbivad teemad seotud alljärgnevate teemavaldkondadega:

1. **„Õppimine ja töö” – elukestev õpe ja karjääri planeerimine;**- õpib tundma erinevaid elukutseid;
- teab isa ja ema (hooldajate, pereliikmete) ameteid;
- tegeleb oma huvide ja võimete uurimisega;
- mõistab suhtlemis- ja koostööoskuste vajalikkust.
2. **„Kodukoht Eesti” – keskkond ja jätkusuutlik areng**- õpib mõistma inimese ja keskkonna vahelisi seoseid: säästlik tarbimine; taaskasutus;
- õpib nägema inimtegevuse mõju loodusele, teadvustab end tarbijana.
3. **„Kodukoht Eesti”, „Riigid ja nende kultuur” – kultuuriline identiteet**- õpib traditsioonide ja tavade (pühad, perekonnatraditsioonid) läbi mõistma oma kultuuri ja austama teisi.
4. **„Vaba aeg“ – teabekeskkond, tehnoloogia ja innovatsioon**- õpib kasutama elektroonilist meediat: mõistab, et Internet on avalik sfäär, oskab leida
 internetist vajalikku teavet, kasutada portaale;
- võimalusel õpib iseseisvalt on-line harjutustega tegelema.

###### **„Mina ja teised”, „Kodu ja lähiümbrus”, „Igapäevaelu. Õppimine ja töö“ – tervis ja ohutus**

- õpib tundma tervist tugevdavaid ja tervist kahjustavaid tegureid, stressiga toimetuleku
 võimalusi teemade “Koolis/Tunnis”, “Pärast tunde”, “Söömisharjumused” raames.

**3. Õpitulemused**

KUULAMISOSKUS**:**

\* oskab sihipäraselt (teatud eesmärgi või ülesandega) kuulata;

\* oskab teksti mõistmiseks ära kasutada mitteverbaalsete elementide olemasolu (tausthelid,
 kõnelejate arv);

\* oskab teksti mõistmisel ära kasutada kõnelejate hääletooni ja intonatsiooni;

\* oskab sõnade/keelendite tähendust tuletada kontekstist/situatsioonist;

\* oskab eristada kuulatavast tekstist vajalikku informatsiooni;

\* saab kuulamisel aru õpitud sõnavara ulatuses tekstidest, lauludest, kui inimesed räägivad
 aeglaselt ja selgelt;

\* eristab selgelt kuni kolme erineva vestluses osaleva inimese kõnet;

\* oskab tekstist välja kuulata endale vajalikku infot (selektiivne kuulamine);

\* oskab kuulamisel välja tuua teksti kõige olulisemat infot (globaalne kuulamine).

KÕNELEMISOSKUS

 \* oskab kõiki võõrhäälikuid korrektselt hääldada;

 \* oskab kasutada suhtelemiskeelendeid õige tunderõhuga/intonatsiooniga

\* jälgib suhtlusetiketti;

\* oskab suhelda õpitud temaatika piires, kui vestluspartner räägib aeglaselt, vajadusel öeldut
 kordab või ümber sõnastab;

\* oskab küsida ja vastata lihtsatele küsimustele õpitud temaatika piires;

\* oskab lihtsate sõnade ja fraasidega kirjeldada pilte endast, oma perekonnast, koolielu teemadel, \* ühistegevustest sõpradega;

\* oskab lihtsate fraaside ja lausetega jutustada endast, oma perekonnast, kooli ja vaba aja
 veetmise teemal, oma sünnipäevapeost, elust maal, keskkonnast;

\* tunneb erinevaid tekstisorte: vestlus, küsitlus, lühiintervjuu, jutustus;

\* oskab lihtsate väljenditega põhjendada oma seisukohti.

LUGEMISOSKUS**:**

\* oskab lihtsa sõnavaraga tundmatuid tekste lugeda;

\* oskab õpiku tekste ja dialooge lugeda õige intonatsiooni, rõhu ja rütmiga;

\* mõistab tuttavaid nimesid, sõnu ja lihtsamaid lauseid näiteks siltidel, kataloogides,

\* oskab teksti mõistmiseks kasutada piltide, konteksti või sõnaraamatu abi;

\* oskab tekstist leida olulist (globaalne lugemine);

\* oskab tekstist leida endale vajalikku teavet (selektiivne lugemine).

KIRJUTAMISOSKUS**:**

\* oskab kirjutada õpitavaid sõnu ja/keelendeid ning vajadusel kontrollida (õpiku, sõnastiku abil);

\* oskab korrastada õpitud sõnavara temaatiliselt;

\* oskab kuuldut/loetut talletada etteantud vormis (tabel, skeem vms);

\* oskab kirjutamisel vajalikku sõna leida (sõnastikust);

\* oskab kirjutada lühikest ja lihtsat teadet (näiteks postkaart jne);

\* oskab täita ankeeti, kus küsitakse isikuandmeid: nimi, aadres, telefoninumber;

\* oskab kirjutada väga lihtsat isiklikku kirja ja/või e-maili.

**4.** **Õpitegevus**

 **Õpitegevust kavandades ja korraldades:**

\* lähtutakse õppekava alusväärtustest, üldpädevustest, õppeaine eesmärkidest, õppesisust ja
 oodatavatest õpitulemustest ning toetatakse lõimingut teiste õppeainete ja läbivate teemadega;

\* taotletakse, et õpilase õpikoormus (sh kodutööde maht) on mõõdukas, jaotub õppeaasta ulatuses
 ühtlaselt ning jätab piisavalt aega puhkuseks ja huvitegevusteks;

\* võimaldatakse õppida üksi ning üheskoos teistega (iseseisvad, paaris- ja rühmatööd), et toetada
 õpilaste kujunemist aktiivseteks ning iseseisvateks õppijateks;

\* kasutatakse diferentseeritud õppeülesandeid, mille sisu ja raskusaste toetavad
 individualiseeritud käsitlust ning suurendavad õpimotivatsiooni;

\* rakendatakse nüüdisaegseid info- ja kommunikatsioonitehnoloogiatel põhinevaid õpikeskkondi
 ning õppematerjale ja -vahendeid;

\* mitmekesistatakse õpikeskkonda: muuseumid, näitused, teater, kino, kontserdid, arvutiklass jne;

\* kasutatakse erinevaid õppemeetodeid, sh aktiivõpet: rollimängud, arutelud, diskussioonid,
 projektõpe jne.

**Osaoskuste arendamiseks sobivad näiteks:**

1. eri liiki eakohaste tekstide kuulamine ja lugemine;
2. adapteeritud eakohaste tekstide iseseisev lugemine;
3. meedia- ja autentsete audiovisuaalsete materjalide kasutamine (nt filmid);
4. loovtööde kirjutamine (nt sõnumid, postkaardid, isiklikud kirjad, kuulutused, lühiülevaated);
5. projektitööd;
6. lühiettekanded (nt pildikirjeldus, hobide tutvustamine, projektitööde kokkuvõtted);
7. rolli- ja suhtlusmängud;
8. info otsimine erinevatest võõrkeelsetest teatmeallikatest (nt sõnaraamatud, Internet).
	1. **Kontroll ja hindamine.**

\* Hindamine toimub kujundava hindamise ja arvestusliku hindamise kaudu.

\* Arvestuslik hindamine toimub teema käsitluse lõpus suulises või kirjalikus vormis ja on suure
kaaluga koondhinde panekul.

\* Protsessihindamine toimub igapäevase töö käigus ja aitab tasakaalustada koondhinnet.

\* Hindamise aluseks on Euroopa Nõukogu keeleoskuse taseme kriteeriumid: Tase A 1.2.

* 1. **Õppematerjal**

*“Wow 5” ,*Ene Jundas, Tiiu Pikpoom, Paul Westlake, Tarja Aula, Elfi Turpainen, TEA